**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՓՈԽՎԱՐՉԱՊԵՏԻ 2019 ԹՎԱԿԱՆԻ ՄԱՐՏԻ 20-Ի N 102-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՓՈԽՎԱՐՉԱՊԵՏԻ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

|  |  |
| --- | --- |
| **1.** | **Ընթացիկ իրավիճակը և իրավական ակտի ընդունման անհրաժեշտությունը** |
|  |  **«**Հանրային ծառայության մասին**»** 2018 թվականի մարտի 23-ի ՀՕ-206-Ն օրենքի (այսուհետ՝ Օրենք) 15-րդ հոդվածի 6-րդ մասին համապատասխան` 2019 թվականի մարտի 20-ին ընդունվել է Հայաստանի Հանրապետության փոխվարչապետի «Հանրային ծառայության պաշտոնների անձնագրեր կազմելու և անվանացանկ վարելու մեթոդաբանությունը հաստատելու մասին» N 102-Ն որոշումը (այսուհետ՝ Որոշում): Որոշման հավելվածի Ձև N 2-ով սահմանվել է հանրային ծառայության տեսակների պայմանանիշերը: Հաշվի առնելով այն հանգամանքը, որ Օրենքի 3-րդ հոդվածի 3-րդ մասում լրացվել են պետական ծառայության նոր տեսակներ՝ անհրաժեշտություն է առաջացել փոփոխություն կատարել Որոշման մեջ՝ այն լրացնելով հանրային ծառայության նոր տեսակներով և պայմանանիշերով: |
| **2.** | **Կարգավորման նպատակը** |
|  |  Որոշման նախագծով առաջարկվում է վերանայել հանրային ծառայության տեսակներն ու պայմանանիշերը։ |
| 3. | **Նախագծի մշակման գործընթացում ներգրավված ինստիտուտները և անձինք** |
|  |  Որոշման նախագիծը մշակվել է Վարչապետի աշխատակազմի քաղաքացիական ծառայության գրասենյակի կողմից: |
| 4. | **Ակնկալվող արդյունքը** |
|  |  Որոշման նախագծի ընդունման արդյունքում Հայաստանի Հանրապետության փոխվարչապետի 2019 թվականի մարտի 20-ի «Հանրային ծառայության պաշտոնների անձնագրեր կազմելու և անվանացանկ վարելու մեթոդաբանությունը հաստատելու մասին» N 102-Ն որոշման մեջ հանրային ծառայության տեսակներն ու պայմանանիշերը կսահմանվեն «Հանրային ծառայության մասին» օրենքի համաձայն: |
| **5.** | **Նախագծի ընդունման կապակցությամբ լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին** |
|  |  Որոշման նախագծի ընդունմամբ լրացուցիչ ֆինանսական միջոցների անհրաժեշտություն չի առաջանում կամ պետական բյուջեում ծախսերի և եկամուտների էական ավելացումներ կամ նվազեցումներ չեն նախատեսվում։ |
| **6,** | **Կապը ռազմավարական փաստաթղթերի հետ** |
|  |  Ոորոշման նախագծի ընդունումը չի բխում որևէ ռազմավարական փաստաթղթից։ |